Klas 25-stoomlokomotief - Wikipedia
Suid-Afrikaanse Klas 25 4-8-4
Nommer 3511 op Hartswater, 24 April 1981.
Henschel & Son
Enjins: 3451: Henschel 28730 
3452-3540: NBL 27312-27400 
Stoomketels: Henschel 28770-28773 
Henschel 28730, 28780-28839 
SAR Klas 25
87 van Klas 25 na Klas 25NC
1 520 mm (60 dm)
Totaal: 28.983 m
Enjin: 11.582 m
Tender: 13.970 m
19.6 t op die 3de dryfwiel
109.7 t (241 920 lb) leeg
123.0 t met vrag
71.8 t (158 339 lb) leeg
120.8 t met vrag
181.5 t leeg
243.8 met vrag
CZ kolewa met water
24 800 ℓ
1.934 m binne diameter
5.791 m binne lengte
1 550 kPa
158 buise met 63.5 mm omtrek
40 buise met 140 mm omtrek
610 mm (24 dm) boor
201.8 kN (45 360 lbk) teen 75% keteldruk
Die Klas 25 is 'n tipe stoomlokomotief wat deur die Suid-Afrikaanse Spoorweë gebruik is. Hierdie lokomotiewe is ontwerp om die Klas 23-lokomotiewe op die Touwsrivier - De Aar hooflyn te vervang. Hierdie hooflyn is 550 km (345 myl) lank deur die Karoo en het destyds 'n groot waterbehoefte vir stoomtreine gehad - water wat gedurende die winter skaars kon raak. Die Klas 25 is ontwerp met 'n kondenseerder wat tot 60% water kon bespaar. Hierdie klas is toegerus met Walschaerts-klepratwerk.
2 Klas 25NC
Kondenseerders[wysig | wysig bron]
Hierdie klas se ontwerp is beïnvloed deur eksperimente wat gedoen was met Klas 20 en kondenseerders. Daar is 90 van die lokomotiewe bestel. Henschel het slegs een lokomotief en 60 kondenseerders en North British Locomotive Company het 89 lokomotiewe en 30 kondenseerders afgelewer. Dit is omrede Henschel die meeste ervaring met kondenseerders gehad het.
By lokomotiewe met kondenseerders word die gebruikte stoom nie in die lug weggeblaas nie maar teruggevoer na 'n lugverkoelde kondenseerder in die kolewa. Nadat die stoom afgekoel en water gevorm het, word dit hersirkuleer na die stoomketel toe. Die proses het ook doeltreffendheid verbeter omrede die hersirkulerende water reeds warm was, en minder hitte dus nodig was om weer stoom te vorm in die stoomketel van die lokomotief.
Die kondenseerder het ook 'n nadeel. By gewone stoomlokomotiewe word die stoom wat van die siliders kom deur die skoorsteen uitgeblaas via die blaaspyp. Dit veroorsaak dat warm lug uit die vuurkas deur die stoomketel na die skoorsteen gesuig word en in die proses die water verhit tot stoom. Met kondenseerders moet 'n stoomaangedrewe turbine in die skoorsteen geïnstalleer word om dieselfde effek te kry. Hierdie turbine het die Klas 25-stoomlokomotief 'n unieke klank gegee.
In die kondenseertender was vyf stoomaangedrewe waaiers om lug deur die kondenseerder te blaas wat 550 perdekrag benodig het om operasioneel te wees.
SAR no. 3537 op 26 Junie 1966 in Beaufort-Wes
SAR no. 3464 op 6 April 1979 in De Aar
SAR no. 3511 Frieda in Pudimoe, Noord-Kaap, ~1991
SAR no. 3511 Frieda in Beaconsfield, 17 September 2009
Klas 25NC[wysig | wysig bron]
As gevolg van die baie en moeilike instandhoudingsvereistes van die kondenseerders is al die Klas 25-lokomotiewe behalwe twee se kondenseerders verwyder. Hulle is hergeklassifiseer as Klas 25 NC. Daar is 'n watertenk in die plek van die kondenseerder op die kolewa gebou. Terselfdertyd is nog 50 Klas 25NC-lokomotiewe bestel by North British Locomotive Co en 39 by Henschel.
↑ Holland, D.F. (1972). Steam Locomotives of the South African Railways, Volume 2: 1910-1955 (1st ed.). Newton Abbott, Devon: David & Charles. pp. 108–111. ISBN 978-0-7153-5427-8.
↑ 2,0 2,1 2,2 Henschel & Son works list
↑ 4,0 4,1 Paxton, Leith & Bourne, David. Locomotives of the South African Railways. Struik. Kaapstad. ISBN 0 86977 211 2. pp. 10–11, 77–78.
Wikimedia Commons het meer media in die kategorie Suid-Afrikaanse Klas-25.
Wikimedia Commons het meer media in die kategorie Suid-Afrikaanse Klas-25NC.
Ontsluit van "https://af.wikipedia.org/w/index.php?title=Klas_25-stoomlokomotief&oldid=1885732"
Die bladsy is laas op 16 Januarie 2019 om 07:12 bygewerk.